text: Voldsom brand ved brandstationen
  12 november 2012 kl. 07.44
  Brandfolkene var usædvanligt hurtigt på brandstedet ved en voldsom brand i kommunens materialgård på Nydamsvej i Egtved søndag eftermiddag. Brandsprøjten holder nemlig i samme bygning.
  - Da de frivillige brandfolk kom frem, bølgede røgen under loftet i brandgaragen, fortæller indsatsleder Bruno Karlsen, Vejle Brandvæsen til TV SYD. Og kort efter brød ilden gennem taget i den modsatte ende af
  
  Vinterafskærmning
  Branden lev meget voldsom, fordi Vejle Kommune opbevarer sin vinterafskærmning i bygningen på Nydamsvej. Den afskærmning, som sættes op i midterrabatter for at beskytte træer og planter mod vinterens saltspredning på vejene. 
  - Det består af brædder og halm, og der var rigelig næring til ilden, fortæller Bruno Karlsen. 
  Vinterafskærmningen blev opbevaret i store bunker i bygningen.
  
  Opdaget af brandmand
  Branden blev opdaget kl. 16.42. I øvrigt af en brandmand. 
  - Det var en af vore brandfolk, som bor nabo til materielgården, som undrede sig over, at der lugtede af brændt plastik. Det skulle der ikke gøre, så han slog alarm, fortæller Bruno Karlsen. 
  I følge de første undersøgelser menes branden at være opstået i de elektriske installationer. 
  Flere køretøjer er skadet ved branden, oplyser brandvæsenet - og resten er røg og sodskadet.
  
  Tag faldt ned
  Branden var meget voldsom, og en del af bygningens tag er faldet ned. Og der er fare for yderligere nedstyrtninger. 
  Søndag aften var branden under kontrol, så de fleste brandfolk kunne trækkes væk. Der har været brandvagter på stedet hele natten. Og de har lavet lidt efterslukning på afstand, fordi de ikke måtte gå ind i bygingen.
  Bruno Karsel inspicerede brandstedet ved 7-tiden - og da var branden helt slukket.
  